Էշլի Ուիլյամս

Էշլի Էռոլ Ուիլյամս (,), ուելսիցի ֆուտբոլիստ, պաշտպան։ Հանդես է գալիս «Էվերթոն» ֆուտբոլային ակումբի և Ուելսի ազգային հավաքականի կազմում։

Ակումբային կարիերա

Կարիերայի սկիզբը 
Էշլի Ուիլյամսը սկսել է իր կարիերան անգլիական «Վեստ Բրոմվիչ Ալբիոնի» կազմում։ Նա թիմի կազմում հանդես է եկել մինչև 16 տարեկան հասակը։

Դրանից հետո Ուիլյամսը տեղափոխվել է «Հենսֆորդ Տաուն»։

«Ստոկպորտ Կաունտի» 
2003 թվականին Էշլի Ուիլյամսը տեղափոխվել է «Ստոկպորտ Կաունտի»։ Նա թիմի կազմում հանդես է եկել որպես կենտրոնական պաշտպան։ Շատ կարճ ժամանակում Էշլին դարձել է թիմի ավագը։

2007 թվականի նոյեմբերի 12-ին Էշլի Ուիլյամսը արժանացել է «Հյուսիսա-արևմտյան Անգլիայի լավագույն ֆուտբոլիստ»-ի կոչմանը։ Նա այդ պայքարում հաղթել է Սթիվեն Ջերարդին, Ուեյն Ռունիին և Ռոնալդուին։

«Սուոնսի Սիթի» 
2008 թվականին Էշլի Ուիլյամսը վարձավճարով տեղափոխվել է «Սուոնսի Սիթի»։ Իսկ ահա մայիսի 22-ին «Սուոնսի Սիթին» ամբողջովին գնել է ֆուտբոլիստի տրանսֆերը։ Նրա տրանսֆերն արժեցել է 400000 եվրո։

Թիմի կազմում իր առաջին գոլը Ուիլյամսը խփել է սեպտեմբերի 16-ին՝ «Դերբի Կաունտիի» դեմ կայացած խաղում։ 2009 թվականի նոյեմբերի 11-ին Էշլի Ուիլյամսը դարձել է «Ուելսի տարվա լավագույն ֆուտբոլիստ»։

Անգլիայի Պրեմիեր լիգայում Ուիլյամսը իր առաջին գոլը խփել է 2011 թվականի սեպտեմբերի 24-ին՝ «Չելսիի» դեմ խաղում։

Միջազգային կարիերա 
Էշլի Ուիլյամսը Ուելսի ազգային հավաքականի կազմում իր դեբյուտը նշել է 2008 թվականի մարտի 26-ին։

Հավաքականի կազմում իր առաջին գոլը Էշլին խփել է 2010 թվականի օգոստոսի 11-ին՝ Լյուքսեմբուրգի հավաքականի դեմ խաղում։

2012 թվականի օգոստոսին Էշլի Ուիլյամսը դարձել է Ուելսի հավաքականի ավագը՝ փոխարինելով Աարոն Ռեմսիին։

Անձնական կյանք 
Էշլի Ուիլյամսը ամուսնացած է Բանեսայի հետ։ Նրանք ունեն երկու որդի՝ Կսավիերը և Ռաֆաելը։

Վիճակագրություն

Ակումբային

Միջազգային գոլեր

Ձեռքբերումներ

Ակումբային 
 Անգլիայի լիգայի գավաթակիր - 2012/13

Անձնական 
 «Հյուսիսա-արևմտյան Անգլիայի լավագույն ֆուտբոլիստ» - 2007
 «Ուելսի տարվա լավագույն ֆուտբոլիստ» - 2009

Ծանոթագրություններ

Արտաքին հղումներ 
 
 Էջը «Սուոնսի Սիթիի» պաշտոնական կայքում  

1984 ծնունդներ
Օգոստոսի 23 ծնունդներ
Սուոնսի Սիթիի ֆուտբոլիստներ
Ուելսի հավաքականի ֆուտբոլիստներ
Էվերթոնի ֆուտբոլիստներ
Անգլիացի ֆուտբոլիստներ
Ֆուտբոլի պաշտպաններ
Անգլիական ֆուտբոլի լիգայի խաղացողներ
ՈՒԵՖԱ Եվրո 2016-ի ֆուտբոլիստներ
Վեստ Բրոմվիչ Ալբիոնի ֆուտբոլիստներ
Պրեմիեր Լիգայի ֆուտբոլիստներ